Diari Oficial de la Generalitat Valenciana


Sumari del DOGV 2520, del 01-06-1995 (1995/834922)

RESOLUCIÓ de 23 de maig de 1995, del Rectorat de la Universitat de València per la qual convoca a concurs públic una plaça de becari d'investigació en l'àrea de Medicina.
--------------------------------------------------------------------------------------------------------------------------------------------------------------------------

### Dades del document

Número de DOGV
:   2520

Data del DOGV
:   01-06-1995

Secció del DOGV
:   AUTORITATS I PERSONAL

Número del document
:   1995/834922


Data del document
:   23-05-1995

Organisme emissor
:   Universitat de València

Tipus de document
:   Resolució

Correcció d'errades

RESOLUCIó de 23 de maig de 1995, del Rectorat de la Universitat de València per la qual convoca a concurs públic una plaça de becari d'investigació en l'àrea de Medicina.   
Aquest Rectorat, fent ús de les competències que li atribueix l'article 4t. de l'OM de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «Dianas moleculares para el desarrollo de drogas contra Candida albicans y sistemas de diagnóstico de candidiasis profundas», dirigit pel professor Rafael Sentandreu de l'Institut d'Investigacions Biomèdiques.  
2. Núm. de places: 1.  
3. Perfil de la beca:  
3.1 Requisits:  
3.1.1 Títol de llicenciat en Farmàcia, Medicina, Ciències Biològiques o Química (especialitat Bioquímica).  
3.1.2 Alumne de tercer cicle (o compromís de matricular-s'hi).   
3.2 Mèrits que s'han de valorar:   
3.2.1 Expedient superior a 2,5.   
3.2.2 Data d'acabament d'estudis posterior al curs 1992-93.  
3.2.3 Estar admès en el programa de doctorat de Microbiologia.  
3.2.4 Tenir experiència en laboratori de microbiologia, preferiblement en micologia.   
3.3 Objectiu del becari: estudi dels mecanismes bioquímics i moleculars responsables de la morfogènesi cel·lular en Candida albicans. El microorganisme productor de les candidiasis.  
3.4 Condicions de la beca.  
3.4.1 Durada: un any, prorrogable.   
3.4.2 Dotació: 106.000 pessetes/mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/83 de 25 d'agost).  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i curriculum vitae amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la via administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.  
València, 23 de maig de 1995.- El vicerector d'Investigació: Juli Peretó Magraner.